ddrg/super_eurlex huggingface dataset:
Udtalelse afgivet af Det Rådgivende Udvalg for Kontrol med Virksomhedssammenslutninger på udvalgets 106. møde den 6. februar 2002 vedrørende et udkast til beslutning i sag COMP/M.2495 - Haniel/Fels

(2003/C 97/07)

(EØS-relevant tekst)

1. Udvalget er enigt med Kommissionen i, at den anmeldte transaktion udgør en fusion som omhandlet i fusionsforordningens artikel 3, stk. 1, litra b), og at den anmeldte transaktion er af fællesskabsdimension som defineret i fusionsforordningens artikel 1, stk. 2.

2. Et flertal i udvalget er enigt med Kommissionen i dens definition af de relevante produktmarkeder som værende markederne for "byggematerialer til bærende mure" og for "byggematerialer til ikke-bærende mure". Et mindretal undlader at tage stilling hertil.

3. Udvalget er enigt med Kommissionen i dens definition af det relevante geografiske marked i udkastet til beslutning.

4. Et flertal i udvalget deler Kommissionens opfattelse, at Haniel kontrollerer Coöperatieve Verkoop- en Produktievereniging van Kalkzandsteenproducenten (CVK-kooperativet). Et mindretal er uenigt heri.

5. Et flertal i udvalget deler Kommissionens opfattelse, at Haniel indtager en dominerende stilling på markedet for "byggematerialer til bærende mure" i Nederlandene. Et mindretal er uenigt heri.

6. Et flertal i udvalget deler Kommissionens opfattelse, at Haniels dominerende stilling på markedet for "byggematerialer til bærende mure" ikke vil blive styrket, og at der ikke vil blive skabt en dominerende stilling på markedet for "byggematerialer til ikke-bærende mure". Et mindretal er uenigt heri.

7. Udvalget er af den opfattelse, at transaktionen bør erklæres forenelig med fællesmarkedet og EØS-aftalen.

8. Udvalget anmoder Kommissionen om at tage hensyn til alle de punkter, der blev fremført under gennemgangen af sagen, og anbefaler, at denne udtalelse offentliggøres i Den Europæiske Unions Tidende.
52003XX0417(01)

Oversigt over udnævnelser foretaget af Rådet — Januar, februar og marts 2003 (det sociale område)



EU-Tidende nr. C 092 af 17/04/2003 s. 0001 - 0002
Information om forlængelse af den internationale overenskomst af 1986 om olivenolie og spiseoliven



EU-Tidende nr. C 092 af 17/04/2003 s. 0003 - 0003



Information om forlængelse af den internationale overenskomst af 1986 om olivenolie og spiseoliven (2003/C 92/02) På sin 10. ekstraordinære samling (den 19.-20. december 2002 i Madrid) besluttede Det Internationale Olivenråd at forlænge overenskomsten med seks måneder til den 30. juni 2003 i henhold til den internationale overenskomst af 1986 om olivenolie og spiseoliven(1) som ændret ved protokol af 1993 om videreførelse af den internationale overenskomst om olivenolie og spiseoliven(2). (1) EFT L 214 af 4.8.1987, s. 1. (2) EFT L 298 af 3.12.1993, s. 37.
Det Europæiske Erhvervsuddannelsesinstituts budget for regnskabsåret 2003

(2003/C 91/12)

Instituttets budget for 2003 udgør 17,2 mio. euro, hvoraf 11,2 mio. euro er afsat til Instituttets personale, 1,4 mio. euro til ejendomme, udstyr og andre driftsudgifter og 4,5 mio. til udgifter i forbindelse med udførelse af særlige opgaver og projekter inden for erhvervsuddannelse og -undervisning.

Desuden forvalter instituttet midler til Phare- og Tacis-programmerne til et samlet beløb på 244,7 mio. euro.

DET EUROPÆISKE ERHVERVSUDDANNELSESINSTITUT

BUDGET 2002/2003

UDGIFTER

>TABELPOSITION>
Domstolen - Udpegelse af førstegeneraladvokat



EU-Tidende nr. C 255 af 24/10/2003 s. 0007 - 0007



Udpegelse af førstegeneraladvokat (2003/C 255/12) I henhold til procesreglementets artikel 10, stk. 1, tredje afsnit, har Domstolen udpeget A. Tizzano til førstegeneraladvokat for en etårig periode fra den 7. oktober 2003.
Domstolen - Dommernes fordeling mellem afdelingerne



EU-Tidende nr. C 255 af 24/10/2003 s. 0006 - 0006



Dommernes fordeling mellem afdelingerne (2003/C 255/10) Domstolen har den 9. oktober 2003 besluttet at fordele dommerne mellem afdelingerne på følgende måde: Første Afdeling: Afdelingsformand P. Jann og dommerne D. A. O. Edward, A. La Pergola, S. von Bahr, A. Rosas, R. Silva de Lapuerta og K. Lenaerts. Anden Afdeling: Afdelingsformand C. W. A. Timmermans og dommerne C. Gulmann, J.-P. Puissochet, R. Schintgen, F. Macken, N. Colneric og J. N. Cunha Rodrigues. Tredje Afdeling: Afdelingsformand A. Rosas og dommerne D. A. O. Edward, R. Schintgen og N. Colneric. Fjerde Afdeling: Afdelingsformand J. N. Cunha Rodrigues og dommerne J.-P. Puissochet, F. Macken og K. Lenaerts. Femte Afdeling: Afdelingsformand C. Gulmann og dommerne A. La Pergola, S. von Bahr og R. Silva de Lapuerta.
Domstolen - Valg af Domstolens præsident



EU-Tidende nr. C 255 af 24/10/2003 s. 0005 - 0005



Valg af Domstolens præsident (2003/C 255/08) I henhold til procesreglementets artikel 7, stk. 1, har dommerne ved De Europæiske Fællesskabers Domstol den 7. oktober 2003 valgt dommer V. Skouris til præsident for Domstolen for perioden 7. oktober 2003-6. oktober 2006.
Høringskonsulentens endelige rapport i sag COMP/38.044/D3 - NDC/IMS

(i henhold til artikel 15 Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager - EFT L 162 af 19.6.2001, s. 21)

(2003/C 250/08)

Udkastet til en afgørelse i ovenstående sag giver anledning til følgende betragtninger:

Den 3. juli 2001 vedtog Kommissionen på grundlag af artikel 3 i forordning nr. 17 af 6. februar 1962 midlertidige foranstaltninger mod IMS Health ("IMS"). Sagen var blevet indledt efter en klage fra NDC Health ("NDC").

Den 15. april 2003 sendte Kommissionen breve til IMS, NDC og AzyX Deutschland GmbH ("AzyX") (AzyX var IMS' eneste aktive konkurrent, da Kommissionens afgørelse blev truffet), hvori den bad hver enkelt modtager om at fremsende bestemte oplysninger, som Kommissionens tjenestegrene havde bedt om, og hvori den også opfordrede modtagerne til at fremsætte bemærkninger om, hvorvidt Kommissionen burde trække sine midlertidige foranstaltninger tilbage som følge af, at der ikke var tale om en hastesag. Disse breve blev afsendt efter møder mellem Kommissionens tjenestegrene og IMS og NDC, som især fandt sted efter dommen fra appelretten i Frankfurt om substansen af IMS' ophavsretsovertrædelse og urimelige adfærd over for et NDC-datterselskab. AzyX reagerede på Kommissionens brev den 9. maj. IMS og NDC reagerede den 12. maj.

På denne baggrund er det min vurdering, at retten til at blive hørt er blevet overholdt i denne sag.

Bruxelles, den 1. august 2003.

Karen Williams
Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt "Gaz de Gardanne")

(2003/C 248/04)

(EØS-relevant tekst)

Ved ansøgning af 26. juli 2002, suppleret og korrigeret den 8. april 2003, har virksomheden Heritage Petroleum PLC, hvis hovedsæde er beliggende 15 Bloomsbury Square, London WC1A 2LS (Det Forenede Kongerige), for et tidsrum af fem år anmodet om eksklusiv tilladelse til efterforskning af flydende eller gasformige kulbrinter, benævnt "Gaz de Gardanne-tilladelsen", for et areal på omkring 730 km2, delvis beliggende i departementerne Bouches-du-Rhône og Var.

Perimeteren for det område, som omfattes af denne tilladelse udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

>TABELPOSITION>

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i "Meddelelse om opnåelse af udvindingsrettigheder for kulbrinter i Frankrig", der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (Den Franske Statstidende (Journal officiel de la République française) af 22. april 1995).

Alle yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (tlf. (33) 144 97 02 30, fax (33) 144 97 05 70).

(1) EFT L 164 af 30.6.1994, s. 3.
Høringskonsulentens endelige rapport i sag COMP/35587 PO Videospil - 35706 PO Nintendo Distribution - 36321 Omega Nintendo

(efter artikel 15 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområder under behandlingen af visse konkurrencesager - EFT L 162 af 19.6.2001, s. 21)

(2003/C 241/03)

(EØS-relevant tekst)

Udkastet til beslutning i ovennævnte sag giver anledning til følgende bemærkninger:

Den 25. april 2000 blev der fremsendt en klagepunktsmeddelelse til Nintendo Corporation Ltd (kopi til Nintendo of Europe GmbH), John Menzies plc (kopi til THE Games Ltd), Soc. Rep. Concentra LDA, Linea GIG Spa, Nortec SA, Bergsala AB, Itochu Corporation (kopi til Itochu Hellas SA) og CD-Contact Data GmbH (kopi til Contact-Data Belgium NV). I meddelelsen anførte Kommissionen, at den indledningsvis mente, at Nintendo og de andre selskaber havde overtrådt EF-traktatens artikel 81, stk. 1, i relation til distribution af Nintendo-fremstillede produkter. Kommissionen indledte en ex officio-undersøgelse af sagen den 11. september 1995 (sag IV/35.706).

Klagepunktsmeddelelsen omhandlede også de spørgsmål, der var indeholdt i en klage fra Omega Electro BV af 3. december 1996 (IV/36.321). I overensstemmelse med de rettigheder en klager har, fik Omega Electro BV fremsendt en ikke-fortrolig udgave af klagepunktsmeddelelsen den 8. juni 2000. Omega Electro BV har ikke indsendt bemærkninger hertil.

Behandlingen af denne sag er også baseret på dokumenter fra en tidligere og større sag, som Kommissionen indledte i forbindelse med videospil den 23. maj 1995 (sag IV/35.587). Dokumenterne fra denne sag blev også brugt i tidligere procedurer vedrørende Nintendo (og andre) om licenspraksis over for selvstændige udviklere af spil til de forskellige spilkonsoller. Der blev fremsendt en klagepunktsmeddelelse til Nintendo i denne sag den 15. maj 1996. Som svar på Kommissionens konkurrencemæssige indvendinger ændrede Nintendo sine EEA NES-, SNES- og Game Boy-licensaftaler. Den 18. juli 1997 meddelte Kommissionen Nintendo, at disse procedurer var afsluttet.

Parterne besvarede klagepunktsmeddelelsen i denne sag på individuelt aftalte datoer i juni og juli 2000. De anmodede ikke om en mundtlig høring.

Retten til at blive hørt er overholdt i denne sag.

Udkastet til beslutning beskæftiger sig kun med de klagepunkter, som parterne har fået lejlighed til at kommentere.

Udfærdiget i Bruxelles, den 7. oktober 2002.

Karen Williams
Høringskonsulentens endelige rapport i sag COMP/37.519 - Metionin

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2003/C 241/04)

(EØS-relevant tekst)

Udkastet til beslutning giver anledning til følgende bemærkninger for så vidt angår retten til at blive hørt:

Kommissionen indledte den 1. oktober 2001 proceduren og vedtog en klagepunktsmeddelelse over for fem producenter af metionin.

Nogle parter i proceduren anmodede om adgang til yderligere dokumenter end dem, der var vedlagt klagepunktsmeddelelsen. Gennem brevveksling med høringskonsulenten gav nogle af parterne hinanden adgang til visse yderligere dokumenter. De accepterede også høringskonsulentens synspunkt, hvorefter nogle af de anmodede dokumenter ikke indeholdt nyttige oplysninger for dem, hvorefter de trak anmodningen tilbage.

Hertil kommer, at der blev tilvejebragt mere detaljerede oplysninger vedrørende de resterende utilgængelige dokumenter, men fuldstændig adgang til dem afvistes med den begrundelse, at de vedrørte en enkelt virksomheds argumentation for mulig individualisering af en bøde.

Fristen for at svare på klagepunktsmeddelelsen blev forlænget fra den 4. december 2001 til den 10. januar 2002, og alle fem parter indgav skriftlige bemærkninger som svar på Kommissionens klagepunkter. En part i proceduren blev på egen anmodning hørt i fravær af de øvrige parter for så vidt angår en del af den mundtlige høring for at afgive yderligere fortrolige oplysninger, som parten mente relevante for sit forsvar.

Efter høringen besluttede Kommissionen ikke at fortsætte proceduren over for to af de fem producenter.

I lyset af ovenstående konkluderer jeg, at parternes ret til at blive hørt er overholdt. Navnlig vedrører udkastet til beslutning kun de klagepunkter, over for hvilke parterne har haft lejlighed til at fremsætte deres synspunkter.

Udfærdiget i Bruxelles, den 26. juni 2002.

Serge Durande
Udtalelse afgivet af det rådgivende udvalg for kontrol med fusioner og virksomhedsovertagelser på dets 111. møde den 22. juli 2002 om et beslutningsudkast i sag COMP/M.2706 - Carnival/P & O

(2003/C 233/08)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion efter fusionsforordningens artikel 3, stk. 1, litra b).

2. Det rådgivende udvalg er enigt med Kommissionen i, at den anmeldte transaktion har fællesskabsdimension som defineret i fusionsforordningens artikel 1, stk. 2.

3. Et flertal i det rådgivende udvalg er enigt med Kommissionen i, at det relevante produktmarked i denne sag er markedet for oceankrydstogter. Et mindretal er uenigt heri og mener, at der findes et relevant produktmarked for premiumkrydstogter i Det Forenede Kongerige. Et andet mindretal er uenigt, fordi det ikke mener, at Kommissionen har ført tilstrækkeligt bevis for, at det relevante produktmarked ikke er mere omfattende.

4. Et flertal i det rådgivende udvalg er enigt med Kommissionen i, at det relevante geografiske marked for oceankrydstogter er et nationalt marked. Et mindretal afstår fra at tage stilling.

5. Et flertal i det rådgivende udvalg er enigt med Kommissionen i, at den anmeldte transaktion ikke styrker nogen dominerende stilling, der ville føre til, at den effektive konkurrence ville blive betydeligt hæmmet på en væsentlig del af fællesmarkedet, og at denne fusion derfor bør erklæres forenelig med fællesmarkedet og med EØS-aftalen i henhold til fusionsforordningens artikel 8, stk. 2, og EØS-aftalens artikel 57. Et mindretal er uenigt heri og finder, at transaktionen vil skabe en dominerende stilling på markedet for premiumkrydstogter i Det Forenede Kongerige.

6. Det rådgivende udvalg henstiller til, at dets udtalelse offentliggøres i EU-Tidende.

7. Det rådgivende udvalg anmoder Kommissionen om at tage hensyn til de bemærkninger og kommentarer, det har fremsat.
Udtalelse afgivet af det rådgivende udvalg for kontrol med fusioner og virksomhedsovertagelser på dets 112. møde den 6. december 2002 om et beslutningsudkast i sag COMP/M.2822 - ENBW/ENI/GVS

(2003/C 233/06)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion efter fusionsforordningens artikel 3, stk. 1, litra b).

2. Det rådgivende udvalg er enigt med Kommissionen i, at den anmeldte transaktion har fællesskabsdimension som defineret i fusionsforordningens artikel 1, stk. 2.

3. Det rådgivende udvalg er enigt med Kommissionen i, at det relevante produktmarked i denne sag er engrosmarkedet for gasdistribution på regionalt plan.

4. Det rådgivende udvalg er enigt med Kommissionen i, at det relevante geografiske marked er et regionalt marked.

5. Et flertal i det rådgivende udvalg er enigt med Kommissionen i, at GVS indtager en dominerende stilling på engrosmarkedet for gasprodukter i Baden-Württemberg. Et mindretal afstår fra at tage stilling.

6. Et flertal i det rådgivende udvalg er enigt med Kommissionen i:

a) at den planlagte fusion som følge af vertikal integration i det efterfølgende omsætningsled vil styrke GVS' dominerende stilling på engrosmarkedet for gasdistribution i Baden-Württemberg

b) at den fremtidige potentielle konkurrence på markedet derfor i betydeligt omfang elimineres.

Et mindretal er uenigt heri.

7. Ifølge Kommissionen søger de anmeldende parter gennem deres tilsagn at løse problemet med den afskærmende virkning, den har konstateret er en følge af transaktionen. Tilsagnene, som resulterer i en meget tidligere indfrielse af op til 100 % af kundeefterspørgslen, og som repræsenterer ca. 60 % af GVS' samlede afsætning, vil give konkurrenter, som f.eks. Wingas, mulighed for at erhverve kunder på det relevante marked.

Et flertal i det rådgivende udvalg er enigt med Kommissionen i, at tilsagn er nødvendige, hensigtsmæssige og står i forhold til de problemer, Kommissionen har påpeget. Et mindretal er uenigt heri.

8. Et flertal i det rådgivende udvalg er enigt i, at fusionen bør erklæres forenelig med fællesmarkedet. Et mindretal er uenigt heri.

9. Det rådgivende udvalg henstiller til Kommissionen, at dets udtalelse offentliggøres i EU-Tidende.

10. Det rådgivende udvalg anmoder Kommissionen om at tage hensyn til de bemærkninger og kommentarer, det har fremsat.
Høringskonsulentens endelige rapport i sag COMP/M.2822 - ENBW/ENI/GVS

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2003/C 233/07)

(EØS-relevant tekst)

Parterne accepterede fra starten, at der var grund til at nære visse bekymringer for konkurrencen. Parterne reagerede ikke på beslutningen efter artikel 6, stk. 1, litra c). De foreslog en række acceptable løsninger på et tidligt tidspunkt i fase II, der blev ændret en anelse i kølvandet på markedstesten for at tage bedre hensyn til de specifikke konkurrenceproblemer, som visse tredjeparter har peget på. Der blev derfor ikke udsendt nogen klagepunktsmeddelelse, og der blev ikke givet aktindsigt eller afholdt nogen høring.

Ingen af parterne og ingen tredjeparter satte spørgsmålstegn ved den måde, som markedstesten blev håndteret på.

Sagen giver derfor ikke anledning til bemærkninger med hensyn til retten til at blive hørt.

Bruxelles, den 9. december 2002.

Serge Durande
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på dets 96. møde den 19. juni 2001 om foreløbigt udkast til beslutning i sag COMP/JV.55 - Hutchison/RCPM/ECT

(2003/C 210/05)

1. Den anmeldte transaktion er en fusion med fællesskabsdimension som omhandlet i fusionsforordningens artikel 1 og artikel 3, stk. 1, litra b).

2. Udvalget er enigt med Kommissionen i, at det relevante marked er markedet for levering af stevedoretjenester til oceangående containerskibes omladningstrafik i Nordeuropa.

3. Det Rådgivende Udvalg er enigt med Kommissionen i, at fusionen som oprindeligt anmeldt ville have skabt eller styrket en dominerende stilling.

4. De af parterne afgivne tilsagn er tilstrækkelige til at eliminere konkurrenceproblemerne. Det Rådgivende Udvalg ønsker at blive holdt underrettet om disse tilsagns opfyldelse.

5. Udvalget tilslutter sig derfor, at fusionen er forenelig med fællesmarkedet og med EØS-aftalen på betingelse af, at de i beslutningsudkastet fastsatte betingelser og forpligtelser opfyldes fuldt ud.

6. Udvalget henstiller til, at denne udtalelse offentliggøres.

7. Kommissionen tager hensyn til Det Rådgivende Udvalgs bemærkninger og kommentarer.
Høringskonsulentens endelige rapport i sag COMP/JV.55 — Hutchison/RCPM/ECT (i henhold til artikel 15 i Kommissionens afgørelse K(2001) 1461/3 af 23. maj 2001 om høringskonsulentens kompetenceområde under behandlingen af visse konkurrencesager) (EØS-relevant tekst.)



EU-Tidende nr. C 210 af 05/09/2003 s. 0013 - 0013



Høringskonsulentens endelige rapport i sag COMP/JV.55 - Hutchison/RCPM/ECT (i henhold til artikel 15 i Kommissionens afgørelse K(2001) 1461/3 af 23. maj 2001 om høringskonsulentens kompetenceområde under behandlingen af visse konkurrencesager) (2003/C 210/04) (EØS-relevant tekst) Beslutningsudkastet giver ikke anledning til nogen særlige bemærkninger angående parternes ret til at blive hørt. Der blev ikke anmodet om mundtlig høring. Der er ikke hverken fra parternes eller tredjemands side peget på nogen problemer af proceduremæssig karakter. Den markedstest, der blev gennemført til vurdering af, hvilke virkninger de af de anmeldende parter afgivne tilsagn ville få for konkurrencen, opfyldte kravene til objektivitet, både med hensyn til udvælgelsen af de virksomheder, der blev kontaktet, og de metoder, der blev benyttet. Bruxelles, den 18. juni 2001. Helmuth Schröter
Bilag til bestemmelserne om sikkerhedsbeskyttelse af Europol-oplysninger — Sammenlignende oversigt mellem nationale klassifikationer og tilsvarende Europol-klassifikationsniveauer



EU-Tidende nr. C 201 af 26/08/2003 s. 0001 - 0001



Bilag til bestemmelserne om sikkerhedsbeskyttelse af Europol-oplysninger Sammenlignende oversigt mellem nationale klassifikationer og tilsvarende Europol-klassifikationsniveauer (2003/C 201/01) Følgende oversigt tjener som eksempel: Det er medlemsstaternes pligt at sikre et beskyttelsesniveau, der svarer til Europols, frem for at anvende en særlig betegnelse. >TABELPOSITION>
Høringskonsulentens endelige rapport i sag COMP/C1/38.370 - O2 United Kingdom Limited/T-Mobile United Kingdom Limited ("UK Network Sharing Agreement")

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2003/C 187/06)

(EØS-relevant tekst)

Den 6. februar 2002 anmeldte O2 United Kingdom Limited ("O2 UK") (tidligere BT Cellnet Limited og BT3G Limited) og T-Mobile United Kingdom Limited ("T-Mobile UK") (tidligere One2One Personal Communications Limited) en aftale af 20. september 2001 om deling af infrastruktur og indenlandsk roaming for tredje generation af mobiltelenet ("3G") på det britiske marked til Kommissionen ("aftalen"). O2 UK og T-Mobile UK ("parterne") anmodede i deres anmeldelse om negativattest i medfør af traktatens artikel 81, stk. 1/EØS-aftalens artikel 53, stk. 1, subsidiært fritagelse i medfør af traktatens artikel 81, stk. 3/EØS-aftalens artikel 53, stk. 3.

Den 28. februar 2002 offentliggjorde Kommissionen et resumé af den anmeldte aftale med en opfordring til interesserede parter om at fremsætte bemærkninger. Den 10. september 2002 fulgte en meddelelse i henhold til artikel 19, stk. 3, i forordning nr. 17, der redegjorde for hovedelementerne i aftalen, og hvoraf det fremgik, at Kommissionen vil indtage en positiv holdning. Interesserede parter blev opfordret til at fremsætte deres bemærkninger.

Der er modtaget bemærkninger fra interesserede parter og fra den britiske konkurrencemyndighed.

Efter drøftelser med Kommissionens tjenestegrene ændrede parterne i begyndelsen af marts 2003 deres aftale for at reducere omfanget af "indenlandsk roaming" i de tættest befolkede områder af Det Forenede Kongerige.

I udkastet til beslutning konkluderes det, at den del af aftalen, der vedrører deling af anlægspladser og udveksling af oplysninger, ikke er i strid med traktatens artikel 81, stk. 1, og EØS-aftalens artikel 53, stk. 1. I udkastet til beslutning indrømmes der fritagelse i medfør af EF-traktatens artikel 81, stk. 3/EØS-aftalens artikel 53, stk. 3, for den del af aftalen, der vedrører indenlandsk roaming. Kommissionen har fastsat det tidsrum, hvor fritagelsen skal gælde.

Retten til at blive hørt er således overholdt i denne sag.

Karen Williams